b'\n_START_ARTICLE_\nDTT i Sverige\n_START_PARAGRAPH_\nDTT i Sverige vedr\xc3\xb8rer fjernsyn formidlet digitalt distribueret via det digitale jordbaserede sendenet i Sverige._NEWLINE_Sverige har i perioden 19. september 2005 til 15. oktober 2007 helt omstillet tv-nettet fra analog til digital udsendelse. Det f\xc3\xb8rste omr\xc3\xa5de var Visby p\xc3\xa5 Gotland og det sidste omr\xc3\xa5de, der blev omstillet, var Sk\xc3\xa5ne og Blekinge._NEWLINE_Sverige, der var et af de f\xc3\xb8rste lande, der anvendte den europ\xc3\xa6iske DVB-T-standard med MPEG-2 video kompression, anvender nu 4 landsd\xc3\xa6kkende og en n\xc3\xa6sten landsd\xc3\xa6kkende MUX \xe2\x80\x93 kaldet N\xc3\xa4t 1 \xe2\x80\x93 N\xc3\xa4t 5._NEWLINE_Desuden er der en 6. MUX i Stockholm/Uppsala/Vester\xc3\xa5s omr\xc3\xa5det, der sender en finsk kanal og en SVT MPEG-4 komprimeret HD kanal.\n_START_SECTION_\nSvenske planer\n_START_PARAGRAPH_\nDen svenske regering har i december 2007 besluttet, at alt DTT i fremtiden skal udsendes p\xc3\xa5 UHF kanalerne 21-60, hvor der kan underst\xc3\xb8ttes i alt 6 landsd\xc3\xa6kkende MUXer ( N\xc3\xa4t1-6) efter en nyplanl\xc3\xa6gning af kanalanvendelsen._NEWLINE_UHF kanalerne 61-69 skal anvendes til andre form\xc3\xa5l end tv, evt. dog til mobil-tv._NEWLINE_Desuden har den svenske regering besluttet at VHF b\xc3\xa5nd III ( kanal 5-12 ) skal anvendes til en yderlige landsd\xc3\xa6kkende DDT MUX \xe2\x80\x93 MUX/N\xc3\xa4t7. Da VHF kanaler kun er 7 MHz, hvor UHF kanaler er 8 MHz, vil kapaciteten af MUX/N\xc3\xa4t7 kun v\xc3\xa6re 7/8 ( 87.5\xc2\xa0%) af de \xc3\xb8vrige 6 DTT MUXer._NEWLINE_VHF anvendes nu i mindre omfang \xe2\x80\x93 efter planen midlertidigt \xe2\x80\x93 i fx Hamborg i Tyskland til digitalt TV. Brugen af VHF til en DTT MUX er en ny og helt \xc3\xa6ndret politik i Sverige._NEWLINE_Disse \xc3\xa6ndringer og kanaloml\xc3\xa6gninger, h\xc3\xa5ber man i den svenske regering, kan v\xc3\xa6re endeligt planlagt og gennemf\xc3\xb8rt i l\xc3\xb8bet af 2009. Det forventes, at der muligvis skal opf\xc3\xb8res nye sendemaster. Den endelige tidsplan for oml\xc3\xa6gningen vil bl.a. afh\xc3\xa6nge heraf._NEWLINE_Den nye kapacitet i MUX/N\xc3\xa4t 6 og 7 kan fx blive anvendt til HDTV. Der er almindelig forventning om, at det vil blive anvendt til HDTV med MPEG-4 video komprimering; men regeringen afventer den svenske telestyrelses n\xc3\xa6rmere planer og forslag. Ligeledes er den kommende DVB-T2 standard ikke omtalt af regeringen. Da DVB-T2 imidlertid kan d\xc3\xa6kke et givet geografisk omr\xc3\xa5de fra v\xc3\xa6sentligt f\xc3\xa6rre tv-master end den nuv\xc3\xa6rende DVB-T standard kan og samtidigt udsende ca 50% flere tv programmer pr MUX, vil der nok v\xc3\xa6re st\xc3\xa6rke \xc3\xb8konomiske kr\xc3\xa6fter, der peger den vej.'